Tiltale for bl.a. groft hærværk efter straffelovens § 291, stk. 2, samt overtrædelse af lov om euforiserende stoffer, tyveri efter straffelovens § 276, jf. § 287, stk. 1, forsøg på røveri... Vis mere
Ret: Københavns Byret (1. instans)
Faggruppe: Straffesag — Nævningesag
Sagsemner: Forbrydelser mod offentlig myndighed;
Formueforbrydelser;
Våben, eksplosiver og fyrværkeri;

/

Københavns Byret

Udskrift af dombogen

Dom i sag om røveri på Gade 1, hvor der blev affyret skud.

Københavns Byret har den 22. februar 2023 idømt en 40-årig mand 5 års
fængsel for blandt andet forsøg på røveri af særlig grov beskaffenhed, legem-
sangreb af særlig rå, brutal eller farlig karakter, til dels forsøg herpå, forsæt-lig
fareforvoldelse samt ulovlig våbenbesiddelse.

Sagen kort fortalt
Den 40-årige mand var tiltalt for i forlængelse af et tyveri af tre pakker kød i
Føtex Food på Gade 1 den 30. januar 2022 ca. kl. 21.50, over for en
butiksdetektiv, som ville tilbageholde ham uden for Føtex, at have taget et
oversavet jagtgevær frem og affyret geværet to gange for at slippe af sted med
varerne og i forbindelse hermed at have ramt butiksdetektiven i benet. Den
pågældende var endvidere tiltalt for ved i samme forbindelse at have ramt en
person, der kiggede ud af sit vindue ned mod skudepisoden, i hagen, samt for
ulovlig våbenbesiddelse ved at have besiddet det skarpladte oversa-vede
jagtgevær samt hertil anvendelig ammunition på offentligt tilgængeligt sted
under særligt skærpende omstændigheder.

Tiltalen var rejst for forsøg på røveri af særlig grov beskaffenhed efter straf-
felovens § 288, stk. 2, jf. stk. 1, nr. 2, jf. § 21, og legemsangreb af særlig rå,
brutal eller farlig karakter efter § 245, stk. 1, forsætlig fareforvoldelse efter
straffelovens § 252, stk. 1, samt straffelovens § 192 a, stk. 3, jf. stk. 1, nr. 1, jf.
våbenlovens § 1, stk. 1, nr. 1. Den 40-årige erkendte sig skyldig i butiks-tyveri
og ulovlig våbenbesiddelse, men nægtede sig skyldig i røveri, legem-sangreb
af særlig rå, brutal eller farlig karakter og forsætlig fareforvoldelse.

Dommens resultat
Et enig nævningeting fandt det bevist, at den 40-årige havde haft fingeren på
aftrækkeren, da begge skud blev afgivet, at skuddene blev afgivet forsætligt,
for at den 40-årige kunne komme fri og slippe af sted med de stjålne varer,
at et af skuddene ramte butiksdetektiven i benet og et andet personen, der
kiggede ud af sit vindue, i hagen, samt at den 40-årige endvidere havde for-
søgt at slå ud efter butiksdetektivens ansigt med geværet, hvilket mislykke-
des, da denne afparerede med armen.

For så vidt angår skuddet, der ramte personen, der kiggede ud af sit vindue,
fandt nævningetinget det bevist, at den 40-årige i hvert fald måtte have indset
og accepteret muligheden for, at han kunne ramme en person ved at affyre
skud med et oversavet jagtgevær ved en befærdet vej i et område med bolig-
byggeri, og at tiltalte således havde haft det til domfældelse fornødne forsæt til
overtrædelse af straffelovens § 252, stk. 1.

Std 75327



/

side 2

Retten fandt det på den baggrund bevist, at den 40-årige herved havde gjort sig
skyldig i forsøg på røveri af særlig grov beskaffenhed efter straffelovens §
288, stk. 2, jf. stk. 1, nr. 2, jf. § 21, legemsangreb af særlig rå, brutal eller farlig
karakter efter § 245, stk. 1, og til dels forsøg herpå, forsætlig farefor-voldelse
efter straffelovens § 252, stk. 1, samt overtrædelse af straffelovens § 192 a,
stk. stk. 1, nr. 1, jf. stk. 3, jf. våbenlovens § 1, stk. 1, nr. 1.

Den pågældende blev endvidere dømt for blandt andet tre tilfælde af hær-
værk.

Straffen blev med samtlige stemmer fastsat til fængsel i 5 år.

Tiltalte udbad sig betænkningstid.

Sagen har journalnummer SS 2-18905/2022.



/